b'\n_START_ARTICLE_\nOvers\xc3\xa6ttelse\n_START_SECTION_\nFormer for overs\xc3\xa6ttelser\n_START_PARAGRAPH_\nAlle former for litteratur og tale kan overs\xc3\xa6ttes: romaner, film, computerprogrammer og videospil, digte, taler og faglitteratur. De har varierende sv\xc3\xa6rhedsgrad.\n_START_SECTION_\nFaglitteratur\n_START_PARAGRAPH_\nOversat faglitteratur kan bl.a. v\xc3\xa6re virksomheds- og forbrugerdokumenter, offentlige v\xc3\xa6rker og akademisk tekst._NEWLINE_Faglitteratur plejer at v\xc3\xa6re mere direkte at overs\xc3\xa6tte end sk\xc3\xb8nlitter\xc3\xa6re v\xc3\xa6rker, da betydningen er mere vigtig end formen, og fordi indholdet er mere forst\xc3\xa5eligt og mindre metaforisk._NEWLINE_Faglitteratur som \xc3\xb8konomi, jura og teknik, overs\xc3\xa6ttes i reglen af professionelle overs\xc3\xa6ttere eller nogen med specifikt kendskab til omr\xc3\xa5det. Det kr\xc3\xa6ver specialviden at kunne overs\xc3\xa6tte de tekster. Mange virksomheder uddelegerer overs\xc3\xa6ttelsesarbejdet til overs\xc3\xa6ttelsesbureauer._NEWLINE_Det kan resultere i uforst\xc3\xa5elige overs\xc3\xa6ttelser, hvis overs\xc3\xa6ttere af kildesproget er inkompetente og uden kendskab til lokale faktorer. En kvalitetsovers\xc3\xa6ttelse vil tage hensyn til det; det hedder lokalisering._NEWLINE_Mange regeringer foretager ogs\xc3\xa5 overs\xc3\xa6ttelser. Canadas regering skal fx skrive alle officielle dokumenter p\xc3\xa5 engelsk og fransk. Den Europ\xc3\xa6iske Union har mange officielle sprog og besk\xc3\xa6ftiger et stort antal overs\xc3\xa6ttere._NEWLINE_Traktater og andre vigtige kontrakter overs\xc3\xa6ttes. En n\xc3\xb8jagtig overs\xc3\xa6ttelse er essentiel, da forskel p\xc3\xa5 to versioner kan skabe forvirring og misforst\xc3\xa5elser. Et eksempel p\xc3\xa5 en problematisk overs\xc3\xa6ttelse er Waitangi-traktaten, hvor der var forskell p\xc3\xa5 den engelske og maori-versionen p\xc3\xa5 vigtige omr\xc3\xa5der. For at forhindre lignende problemer gives \xc3\xa9t sprog forrang, og overs\xc3\xa6ttelserne ikke er lovm\xc3\xa6ssigt bindende._NEWLINE_Akademiske skrivelser og faglitter\xc3\xa6re b\xc3\xb8ger er som regel oversat af kompetente overs\xc3\xa6ttere._NEWLINE_Metasprog-v\xc3\xa6rker, det vil sige, v\xc3\xa6rker der omhandler sprog, kan v\xc3\xa6re ekstremt sv\xc3\xa6re at overs\xc3\xa6ttet.\n_START_SECTION_\nHistorie\n_START_PARAGRAPH_\nLivius Andronicus\' overs\xc3\xa6ttelse af Homers Odysseen til latinske vers regnes som verdens f\xc3\xb8rste sk\xc3\xb8nlitter\xc3\xa6re overs\xc3\xa6ttelse._NEWLINE_Overs\xc3\xa6ttelse af religi\xc3\xb8se v\xc3\xa6rker har spillet en vigtig rolle i verdenshistorien. For eksempel fordrejede de buddhistiske munke, som oversatte de indiske suttaer til kinesisk, ofte overs\xc3\xa6ttelsen for at bedre passe den ind i Kinas meget anderledes kultur. Derfor lagde de v\xc3\xa6gt p\xc3\xa5 koncepter, som filial piety (= s\xc3\xb8nlig fromhed)._NEWLINE_Overs\xc3\xa6ttelsen af den kristne Bibel har v\xc3\xa6ret meget vigtigt. Hieronymus er stadig anset for en af de st\xc3\xb8rste overs\xc3\xa6ttere i historien for sin overs\xc3\xa6ttelse af Bibelen til latin. Hieronymus\' overs\xc3\xa6ttelse Vulgata blev brugt af den romersk-katolske kirke i halvandet \xc3\xa5rtusinde. Efter 1979 bruges en revideret udgave, Nova Vulgata)._NEWLINE_Den protestantiske reformation medf\xc3\xb8rte overs\xc3\xa6ttelse af Bibelen til europ\xc3\xa6iske sprog, et tr\xc3\xa6k der blev kritiseret af det katolske kirke og fik stor indflydelse p\xc3\xa5 opdelingen mellem protestantisme og katolicisme. Martin Luthers bibel p\xc3\xa5 tysk og King James Version (The Authorized Version) p\xc3\xa5 engelsk havde stor indflydelse p\xc3\xa5 religion, kultur og sprog i disse lande._NEWLINE_Se ogs\xc3\xa5 bibelovers\xc3\xa6ttelse og fan-overs\xc3\xa6ttelse.\n_START_SECTION_\nComputerst\xc3\xb8ttede overs\xc3\xa6ttelser\n_START_PARAGRAPH_\nMaskinovers\xc3\xa6ttelser b\xc3\xb8r ikke forveksles med computerst\xc3\xb8ttede overs\xc3\xa6ttelser. Det er at levende overs\xc3\xa6ttere anvender diverse computerprogrammer til at udf\xc3\xb8re deres arbejde. _NEWLINE_Foruden standardprogrammer som ordb\xc3\xb8ger og grammatikker, har overs\xc3\xa6tteren en r\xc3\xa6kke specialiserede programmer til r\xc3\xa5dighed. Eksempelvis overs\xc3\xa6ttelseshukommelsesprogrammer, der kan "l\xc3\xa6re" at anvendte almindelige vendinger p\xc3\xa5 kildesproget og foresl\xc3\xa5 overs\xc3\xa6ttelsen af disse, n\xc3\xa5r de gentages i det samme eller andre dokumenter.'